Public procurement notice: Contract Notice
Published: 2018-09-19
Buyer: Helsingin yliopisto
Country: FI
Contract type: Supplies
Procedure: Open procedure
CPV classification: 33000000
Submission deadline: 2018-10-18
Award criteria: The most economic tender

Technical requirements: Lääketieteelliset laitteet, farmaseuttiset valmisteet ja henkilökohtaiseen hygieniaan liittyvät tuotteet
Helsingin yliopisto (jatkossa myös hankintayksikkö) haluaa hankkia suuren herkkyyden ja erotuskyvyn sekä suuren näytekapasiteetin nestekromatografi-kolmoiskvadrupolitandemmassaspektrometrilaitteiston (jatkossa myös UHPLC-MS/MS-laitteisto ja laitteisto) lääkeaineiden, niiden aineenvaihduntatuotteiden ja endogeenisten aineiden pitoisuusmäärityksiin biologisista tutkimusnäytteistä. Kvantitoinnin lisäksi laitteistoa hyödynnetään lääkeaineiden ja niiden metaboliittien spektritietoon perustuvassa tunnistuksessa.
Hankinnan kohteeseen sisältyy myös optiona laitteiston huoltosopimus. Optiona olevan huolto- ja tukisopimuksen kesto on toistaiseksi voimassa oleva. Hankintayksikkö päättää optiosopimuksen aktivoimisesta viimeistään laitteiston takuun päättyessä.
Uusi UHPLC-MS/MS-laitteisto korvaa vanhan LC-MS/MS-laitteiston, joka edustaa vuoden 1998 teknologiaa ja jonka ylläpito ei enää ole järkevää. Vanhan laitteiston toistuvat rikkoutumiset ovat heikentäneet kliinisen farmakologian osaston tuottavuutta ja johtaneet hyvin pitkiin määritysjonoihin, koska toisen iäkkään LC-MS/MS-laitteiston mentyä korjauskelvottomaksi äskettäin, yksikössä on käytössä vain kaksi kunnollisesti toimivaa LC-MS/MS-laitteistoa. Monet lääketieteellisen tiedekunnan tutkijaryhmät tarvitsevat herkkää ja spesifistä lääkeaineanalytiikkaa eikä tämänkaltaisia analyyseja ole rutiininomaisesti saatavilla muualta kampukselta eikä niitä ole käytössä muilla tutkijaryhmillä. Kliinisen farmakologian osastolla on erittäin korkea asiantuntemus LC-MS/MS-kvantitoinnista, joka pohjautuu noin 20 vuoden kokemukseen menetelmän käytöstä sekä omien tutkimushankkeiden että kotimaisten ja ulkomaisten yhteistyökumppanien näytteistä.
Uuden laitteiston käyttöaste tulee olemaan lähes 100 %. Se tulee tarjoamaan huomattavasti paremman herkkyyden, paremman massaresoluution ja useita kertoja suuremman analyysinopeuden ja kapasiteetin kuin vanha laitteisto. Tämä parantaa huomattavasti laboratorion tuottavuutta ja mahdollistaa pitoisuuksien kvantitoinnin pienemmistä näytteistä (aina 10 μl “mikronäytteisiin” saakka), mikä mahdollistaa farmakokineettisen tutkimuksen jopa kaikkein herkimmissäkin potilasryhmissä.
Erittäin alhaisten lääkeainepitoisuuksien ja niiden metaboliatuotteiden luotettava mittaaminen biologisesta matriisista edellyttää suuren herkkyyden nestektomatografi-kolmoiskvadrupolitandemmassaspektrometrilaitteistoa. Nyt hankittavalla laitteella tavoitellaan maksimaalista määritysherkkyyttä kvantitatiivisessa analyysissä sekä edustavaa kvalitatiivista spektrinmäärityskykyä. Suurta herkkyyttä tarvitaan yksikön tutkimuksessa mm. pienistä mikronäytteistä (esim. 10 μl verta) tehtävässä analytiikassa, jossa tavoitteena on mitata samalla kertaa useita lääkeaineita ja niiden metaboliatuotteita. Spektrinmäärityskykyä ja resoluutiota molekyylin massan määrittelemiseksi voidaan puolestaan hyödyntää mm. lääkeaineiden ja niiden metaboliatuotteiden sekä biologisten yhdisteiden rakenteen tunnistamisessa. Laitteiston suuren herkkyyden avulla toivotaan myös saavutettavan nykyisiä yksikön laitteita parempi analyysinopeus ja siis suurempi analyysikapasiteetti.
Laitteistohankinta tehdään kertahankintana. Laitteiston hankintaa koskevan sopimuksen sopimuskausi alkaa sopimuksen allekirjoittamisesta ja päättyy, kun osapuolet ovat täyttäneet sopimusvelvoitteensa, tavaran takuuaika on päättynyt ja toimittaja on suorittanut takuuaikaan perustuvat velvoitteensa tilaajan hyväksymällä tavalla. Mikäli hankintayksikkö päättää aktivoida option, optiona olevasta huolto- ja tukipalvelusta tehdään toistaiseksi voimassa oleva tai viiden (5) vuoden määräaikainen sopimus. Huolto- ja tukipalveluita koskevan sopimuksen sopimuskausi alkaa sopimuksen allekirjoittamisesta. Hankintasopimuksen arvioitu alkamisaika on syksy 2018.

Eligibility requirements: Ks. ESPD-lomake